Tocsik vallomásában cáfolja a vele szemben felhozott vádakat
Tocsik Márta vallomásával folytatódott az ellene folyó büntetõper. A tárgyaláson a jogásznõ elmondta, hogy nem valós a vádhatóság azon állítása, miszerint õ nem végzett érdemi munkát az elhíresült 804 millió forintos sikerdíj ellenében. Tocsik szerint a közte és az ÁPV Rt. között kötött szerzõdésben nem az általa befektetett munka vagy idõ arányában, hanem a tényleges eredmény, vagyis a megtakarítás arányában állapították meg a díjazást.
Az 1996-ban kipattant privatizációs botrány kapcsán több százmilliós csalással vádolt Tocsik Márta hétfõn a Fõvárosi Bíróságon folyó büntetõperben tagadta bûnösségét, és vallomásában pontról pontra elkezdte megcáfolni a terjedelmes vádirat õt érintõ részleteit.

A több mint négy éve tartó büntetõeljárásban Tocsik Márta mellett csalással vádolják Liszkai Pétert, az ÁPV Rt. egykori vezetõ jogászát, hanyag kezeléssel a privatizációs szervezet négy volt vezetõjét és zsarolással Boldvai László szocialista országgyûlési képviselõt, a párt korábbi pénztárnokát, Budai György szabad demokratákhoz közel álló üzletembert és Vitos Zoltán vállalkozót.

Tocsik Márta a hétfõi tárgyaláson vitatta a vád azon állítását, hogy 1996-ban el nem végzett munkáért juttatta neki az ÁPV Rt. a 804 millió forintos sikerdíját.

A jogásznõ érvelése szerint a belterületi földek után az önkormányzatoknak járó juttatások nem voltak pontosan dokumentálva, ezzel kapcsolatban sem az önkormányzatoknak, sem a privatizációs szervezetnek nem voltak hiteles adatai.

Tocsik Márta azt is hangsúlyozta, hogy az ÁPV Rt.-vel vállalkozási szerzõdést kötött a privatizációs szervezet képviseletére az önkormányzatokkal folytatott tárgyalásokon. A szerzõdés szerint pedig nem az általa befektetett munka, illetve idõ, hanem a tényleges eredmény, azaz az ÁPV Rt. megtakarításának arányában állapították meg díjazását.

Tocsik Márta rosszul lett büntetõperének hétfõi tárgyalásán a Fõvárosi Bíróságon.

Több órás vallomása során a jogásznõ egyre zaklatottabbá vált, majd el is sírta magát és jelezte a tanácsvezetõ bírónak, hogy rosszul van.

A bíróság ekkor a tárgyalást félbeszakította és szerdára napolta el azzal, hogy akkor Tocsik Mártának, az 1996-ban kipattant privatizációs botrány nyomán indult büntetõper elsõrendû vádlottjának ismét kötelezõ megjelennie a Fõvárosi Bíróságon, és folytatnia kell vádlotti vallomását.

A hétfõi tárgyaláson a több százmilliós csalással vádolt Tocsik Márta tagadta az ellene felhozott vádakat, és elkezdte pontról pontra megcáfolni a terjedelmes vádirat rá vonatkozó részleteit.

(MTI)
bíróság Tocsik-ügy csalás Tocsik Márta ÁPV Rt.